text: रामविलास शर्मा ने "प्रेमचंद और उनका युग" में प्रेमचंद के जीवन तथा उनके साहित्य का आलोचनात्मक मूल्यांकन किया है। प्रेमचंद पर हुए नए अध्‍ययनों में कमलकिशोर गोयनका और डॉ॰ धर्मवीर का नाम उल्‍लेखनीय है। कमलकिशोर गोयनका ने "प्रेमचंद का अप्राप्‍य साहित्‍य" (दो भाग) व 'प्रेमचंद विश्‍वकोश' (दो भाग) का संपादन भी किया है। डॉ॰ धर्मवीर ने दलित दृष्टि से प्रेमचंद साहित्‍य का मूलयांकन करते हुए "प्रेमचंद : सामंत का मुंशी" व "प्रेमचंद की नीली आँखें" नाम से पुस्‍तकें लिखी हैं।